Hofstra Universiteit

De Hofstra Universiteit (Hofstra University) is in Amerikaanske partikuliere universiteit yn Hempstead op Long Island yn de steat New York. Skiednis Hofstra is stifte yn 1935 op basis fan de neilittenskip fan de rike houtmagnaat William Sake Hofstra (1861-1932) en syn frou Kate Mason Williams (1854-1933). De heit fan William, Sake Hoftra, waard berne yn Frjentsjer en emigrearre nei de Feriene Steaten, dêr't er troude mei de Wilhelmina Lageweg, dy't fan Nederlânsk komôf wie. William en Kate krigen gjin bern en lieten in grut jildbedrach nei. De Hofstra's har went wie ferneamd ûnder de namme The Netherlands en is no in part fan it universiteitskompleks. Ek it biedwurd fan de universiteit, Je maintiendray (it motto fan Willem fan Oranje, Ik sil hanthavenje) bringt de Nederlânske nammejouwer te binnen. It wapen hat twa liuwen sûnt de jierren 40; yn 't earstoan wienen it twa mantsjes, mar sûnt 1987 in mantsje en in wyfke, dy't ynformeel 'Kate' en 'Willy' neamd wurde. De universiteitskleuren binne goud en blau, de flagge is goud/wyt/blau. Hofstra University hie lang de bynamme The Flying Dutchmen (of Dutchmen of allinne Dutch). De offisjele teamnamme fan alle sportteams is sûnt 2005 The Pride ("grutskens"). De skoalle sette útein as in part fan de New York University en waard ûnôfhinklik yn 1937 ûnder de namme Hofstra College. Yn 1963 feroare sy har namme yn Hofstra University. Rektors Truesdel Peck Calkins (1937-1942) Howard S. Brower (1942-1944) John Cranford Adams (1944-1964) Clifford Lee Lord (1964-1972) James H. Marshall (1972-1973) Robert L. Payton (1973-1976) James M. Shuart (1976-2001) Stuart Rabinowitz (2001-2021) Susan Poser (2021-no) Ferneamde âld-studinten Sûnt 1935 binne sa'n 100.000 studinten op Hofstra ôfstudearre. In kar: Ron Kovic, aktivist, auteur fan Born on the Fourth of July Robert O. Muller, mei-oprjochter fan International Campaign to Ban Landmines, winner Nobelpriis foar de Frede 1997 James Caan, akteur Susan Sullivan, aktrise Francis Ford Coppola, Oscarwinnende filmregisseur, filmprodusint en senarioskriuwer fan ûnder oaren: The Godfather, The Godfather Part II, Apocalypse Now, Patton, The Outsiders, American Graffiti Christopher Walken, Oscarwinnende akteur Lou Berger, haadskriuwer fan Sesamstraat, winner fan 10 Emmy Awards Nelson DeMille, bestsellerauteur Stephen Dunn, Pulitzer-priis foar poëzy 2001 Marilyn French, skriuwster en feministe Bernard Madoff, fraudeur Earedoktoraat (kar-út) Jan Peter Balkenende, earder minister-presidint fan Nederlân, maaie 2011 Barbara Bush, eardere First Lady april 1997 George H.W. Bush, 41ste presidint, april 1997 Bill Clinton, 42ste presidint, novimber 2005 Dwight D. Eisenhower, 34ste presidint, Doctor of Humane Letters 1950 Gerald R. Ford, 38ste presidint: earegraad yn 1981 Alan Greenspan, earder foarsitter fan de Federal Reserve Board Freddy Heineken, bierbrouwer, 1996 Billy Joel, musikus: earegraad 1997 Martin Luther King, boargerrjochtenaktivist: earegraad 1965 Margaret Thatcher, eardere premier fan it Feriene Keninkryk; earegraad 2000 James D. Watson, molekulêr biolooch, mei-ûntdekker fan de struktuer fan it DNA-molekule, mei-winner fan de Nobelpriis: earegraad 1976 Keppeling om utens Hofstra University